Spis č.: A/2013/24502
	Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/6419 881 
Pracovný kontakt pre vysvetlenie oznámenia o zadávaní zákazky: Ing. Gabriela 
Hajduková, gabriela.hajdukova@kosice.sk 
E -mail pre podanie ponuky: 2013.24502@kosice.sk .                                        

2.	Názov predmetu zákazky: „Odborná správa geoservera na roky 2014-2015“
Zákazka je na: poskytnutie služby

Mesto Košice v rámci zabezpečenia efektívneho výkonu pracovných úloh a informovania občanov využíva vlastný geoserver GISPLAN (serverové riešenie GIS zakúpené v roku 2008). Zabezpečenie jeho prevádzky, správy a poskytovania jeho služieb vzhľadom na odbornosť a špecifickosť problematiky rieši formou outsourcingu služieb u externého odborného poskytovateľa. Predmetné služby má Mesto Košice zabezpečené iba do konca roka 2013. Cieľom tejto zákazky je preto zabezpečiť kontinuálnu, plnohodnotnú a bezvýpadkovú prevádzku a údržbu geoservera pre ďalšie obdobie (prechodné obdobie do spustenia pripravovaných služieb elektronizácie samosprávy v rámci projektu z OPIS).

3.	Stručný opis predmetu zákazky: 
•	Zabezpečenie prevádzky, správy a údržby geoservera (serverového riešenia) GISPLAN mesta Košice (ďalej iba „geoserver“) formou poskytovania externých služieb (outsourcingu). 
•	Zabezpečenie služieb geoservera prostredníctvom on-line prístupu k (funkcionalite a obsahu) webovej mapovej aplikácie GISPLAN (ďalej iba „mapová aplikácia“) pre interné pracovné účely magistrátu mesta Košice, mestských častí, mestských podnikov a mestskej polície, ako aj verejné účely (pre občanov a návštevníkov mesta) v rámci poskytovania informácií. 
	Viac informácií v prílohe č.1 Špecifikácia predmetu zákazky

4.	Predpokladaná hodnota zákazky (bez DPH): 17 800 € 

5.	Základné zmluvné podmienky: 
-	Miesto poskytnutia služby: Magistrát mesta Košice, Trieda SNP 48/A, 040 11 Košice
-	Lehota na dodanie predmetu zákazky: od 1.1.2014 do 31.12.2015
-	Lehota splatnosti faktúr: 30 dní
-	

6.	Lehota na predkladanie ponúk do: 20.12.2013 do 09:00 hod.

7.	Stanovenie ceny
Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuku uchádzač zašle spolu s dokladmi, ak sú požadované. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenované, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – „Odborná správa geoservera na roky 2014-15 - NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom ako slovenskom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
Podmienky účasti sú nasledovné: 
1.1	Uchádzač musí byť oprávnený poskytovať požadované služby. 
1.2	Uchádzač musí preukázať, že je spôsobilý poskytovať požadované služby.
1.3	Uchádzač musí preukázať odbornosť v problematike geografických informačných systémov vrátane prevádzky a správy geoserverov a skúsenosti v oblasti samospráv na Slovensku tým, že v priebehu uplynulých dvoch rokov poskytoval odbornú správu geoservera v minimálnej výške 17 800 € bez DPH.

Doklady: 
1.1	Oprávnenie na poskytovanie služieb (výpis z obchodného registra, resp. živnostenského registra alebo potvrdenie o zápise do zoznamu podnikateľov) – sken alebo fotokópia.
1.2	Oprávnenie odbornej spôsobilosti od autorizovaného dodávateľa systému GISPLAN pre správu a poskytovanie služieb geoservera GISPLAN vrátane implementácie nových mapových vrstiev do tohto serverového riešenia. – sken alebo fotokópia.
1.3	Zoznam referencií v oblasti predmetu zákazky – zoznam obsahuje zákazky v celkovom min. objeme 17 800 € bez DPH za roky 2011-2012 (pri každej zákazke uvedie hodnotu zákazky, príslušný kontakt na objednávateľa – názov zariadenia, poštová adresa, meno a priezvisko kontaktnej osoby, telefónne čísla alebo e-mailovú adresu za účelom preverenia uvedených údajov). Minimálne jedna referencia musí byť z oblasti samosprávy na Slovensku.

11.	Kritéria na hodnotenie ponúk sú: Cena. Spôsob hodnotenia kritériá je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytovanie služieb, prípadne ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

......................v.r............................
									Riaditeľ magistrátu
Prílohy: 
1.	Špecifikácia predmetu zákazky
2.	Ponuka uchádzača